**Beca de la Societat Catalana d’Atenció i Tractament del Consum de Tabac (SCATT)**

**2021-2022**

La Societat Catalana d’Atenció i Tractament del Consum de Tabac, vol promocionar la realització de programes de prevenció i deshabituació del tabaquisme en l’àmbit sanitari, escolar i comunitari de Catalunya i convoca la present beca.

**Objectius de la beca**

La beca pretén potenciar la realització de programes de prevenció i tractament del tabaquisme, promocionant que siguin de caràcter transversal, multidisciplinari i multicèntric.

**Condicions de participació**

Poden participar en aquesta beca tots els professionals que treballen en l’àmbit sanitari, social, comunitari i de l’educació.

El projecte ha de tenir una durada màxima de 2 anys.

Es valorarà especialment la participació de professionals de diferents especialitats, de diferents nivells assistencials i de diferents organitzacions.

**Procediment**

La sol·licitud ha d’enviar-se seguint el guió següent:

* Títol del projecte.
* Responsable del projecte (centre de treball, formació, adreça electrònica i telèfon de contacte).
* Equip del projecte (centre de treball i formació).
* Antecedents, justificació i bibliografia més rellevant.
* Objectius.
* Metodologia.
* Pla de treball i cronograma.
* Avaluació.
* Mitjans disponibles per dur a terme el projecte i pressupost.

La sol·licitud haurà de tenir una extensió no superior a les 3.000 paraules.

Es pot adjuntar la documentació complementària que es consideri necessària.

El document s’ha d’enviar a l’atenció de Jaume Solé, secretari de la Societat Catalana d’Atenció i Tractament del Consum de Tabac (correu electrònic: jaumesole@academia.cat).

La sol·licitud indegudament emplenada o la falta d’algun dels apartats requerits suposarà l’exclusió del candidat/a.

**Dotació econòmica**

La dotació econòmica de la beca és de 2.000 euros.

L’import de la beca es podrà destinar a despeses de personal o de material inventariable i fungible.

El 75% de l’import es farà efectiu a l’inici del projecte i el 25% restant quan es presenti la memòria final.

**Calendari**

Termini per la tramesa de sol·licituds**:** 5 de març de 2021.

Resolució:19 de març de 2021.

**Jurat**

El jurat estarà constituït pels membres designats per la Junta de la Societat Catalana d’Atenció i Tractament del Consum de Tabac.

La participació en la beca implica l’acceptació expressa de les condicions de participació i de la resolució del jurat.

La beca, a judici del jurat, pot quedar deserta.

La decisió del jurat es considera vinculant per als participants i serà inapel·lable.

**Comunicació**

El/la candidat/a es compromet a presentar un resum del projecte i els resultats preliminars en la jornada de la Societat Catalana d’Atenció i Tractament del Consum de Tabac de l’any 2022.

El lliurament de la beca es farà a la Jornada de lliurament de premis de l’Acadèmia de Ciències Mèdiques de Catalunya i de Balears.

El/la investigador/a farà constar el suport rebut per part de la Societat Catalana d’Atenció i Tractament del Consum de Tabac en totes les comunicacions i publicacions que es derivin dels treballs duts a terme mitjançant aquesta beca.

La Junta Directiva de la Societat Catalana d’Atenció i Tractament del Consum de Tabac es reserva el dret i la decisió final en qualsevol situació no reflectida en aquesta convocatòria.